ગોલ, (શ્રીલંકા) તા. 6 : પદાર્પણ ટેસ્ટમાં વિકેટકીપર-બેટસમેન બેન ફોકસના અણનમ 87 રનની મદદથી ઇંગ્લેન્ડે પહેલા ટેસ્ટના પહેલા દિવસે શ્રીલંકાના બોલરોનો મજબૂતીથી સામનો કરીને 8 વિકેટે 321 રન કરીને સ્થિતિ સુધારી લીધી હતી. કારકિર્દીનો પહેલો જ ટેસ્ટ રમી રહેલ બેન ફોકસ ઇંગ્લેન્ડ માટે તારણહાર બન્યો હતો. તે 184 દડામાં 6 ચોકકાથી 87 રને નોટઆઉટ રહયો હતો. તેણે યુવા ઓલરાઉન્ડર સેમ કરન સાથે મળીને સાતમી વિકેટમાં 88 રનની મહત્વની ભાગીદારી કરી હતી. સેમ કરને ફરી એકવાર બેટિંગ કૌશલ્ય બતાવીને 104 દડામાં 1 ચોકકા અને 3 છકકાથી મહત્વના 48 રન કર્યાં હતા.